སྡུག་བསྔལ་དང་སྡུག་བསྔལ་བ་གཉིས་ལ་ཁྱད་པར་ཆེ།དེ་འདྲ་ཡིན་དུས།ཟག་བཅས་ཚོར་བ་བདེ་བ་ལས།།ཡིད་འབྱུང་ཕྱི་རོལ་པ་ལའང་མཆིས།།ཟག་བཅས་ཀྱི་ཚོར་བ་བདེ་བ་དེ་སྡུག་བསྔལ་ཡིན་པ་ཤེས་པ་དེ་མུ་སྟེགས་པ་ལ་ཡང་ཡོད་པ་རེད།སྤྱིར་བཏང་ང་ཚོའི་མི་ལ་ཕལ་ཆེར་ཡོད་པ་མ་རེད་དེ།ཡིན་ན་ཡང་མུ་སྟེགས་པའི་ཏིང་ངེ་འཛིན་དོན་དུ་གཉེར་མཁན།བསམ་གཟུགས་སྒོམ་མཁན་དེ་ཚོའི་གྲས་ཟག་བཅས་ཀྱི་ཚོར་བ་བདེ་བ་ལ་ཡིད་འབྱུང་ནས།འདོད་པའི་ཡོན་ཏན་ལ་རྦད་དེ་ཉེས་དམིགས་སུ་མཐོང་ནས།དེ་ལས་ཡིད་ཐག་བསྲིང་ནས་ནང་གི་ཏིང་ངེ་འཛིན་གྱི་རོ་ལ་ཆགས་ནས་ཏིང་ངེ་འཛིན་རྩེ་གཅིག་ཏུ་སྒོམ་རྒྱུ།མདོར་ན་ཁམས་གོང་མ་དེ་ཞི་བ་ལ་བལྟས།རང་ས་ཡིན་ན་ཡང་འདྲ།འདི་ལྟར་ལབ་ན་ཡག་པོ་མེད་དམ།